CELEX: 62021TB0157
Language: sk
Date: 2021-11-18 00:00:00
Title: Vec T-157/21: Uznesenie Všeobecného súdu z 18. novembra 2021 – RG/Rada („Žaloba o neplatnosť – Priestor slobody, bezpečnosti a spravodlivosti – Dohoda o obchode a spolupráci medzi Európskou úniou a Euratomom na jednej strane a Spojeným kráľovstvom na strane druhej – Rozhodnutie Rady o podpise a predbežnom vykonávaní Dohody o obchode a spolupráci – Mechanizmus vydávania na základe zatýkacieho rozkazu – Osoba zadržaná a umiestnená do väzby v Írsku po ukončení prechodného obdobia na účely výkonu európskeho zatykača vydaného Spojeným kráľovstvom v prechodnom období – Neexistencia osobnej dotknutosti – Akt, ktorý nie je regulačným aktom – Neprípustnosť“)

24.1.2022   
            
            
               SK
            
            
               Úradný vestník Európskej únie
            
            
               C 37/32
            
         
      Uznesenie Všeobecného súdu z 18. novembra 2021 – RG/Rada
      (Vec T-157/21) (1)
      
      („Žaloba o neplatnosť - Priestor slobody, bezpečnosti a spravodlivosti - Dohoda o obchode a spolupráci medzi Európskou úniou a Euratomom na jednej strane a Spojeným kráľovstvom na strane druhej - Rozhodnutie Rady o podpise a predbežnom vykonávaní Dohody o obchode a spolupráci - Mechanizmus vydávania na základe zatýkacieho rozkazu - Osoba zadržaná a umiestnená do väzby v Írsku po ukončení prechodného obdobia na účely výkonu európskeho zatykača vydaného Spojeným kráľovstvom v prechodnom období - Neexistencia osobnej dotknutosti - Akt, ktorý nie je regulačným aktom - Neprípustnosť“)
      (2022/C 37/44)
      Jazyk konania: angličtina
      
         Účastníci konania
      
      
         Žalobca: RG (v zastúpení: R. Purcell, solicitor)
      
         Žalovaná: Rada Európskej únie (v zastúpení: A. Antoniadis, J. Ciantar a A. Stefanuc, splnomocnení zástupcovia)
      
         Predmet veci
      
      Žaloba podaná na základe článku 263 ZFEÚ, ktorej predmetom je návrh na čiastočné zrušenie rozhodnutia Rady (EÚ) 2020/2252 z 29. decembra 2020 o podpise v mene Únie a predbežnom vykonávaní Dohody o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej a Dohody medzi Európskou úniou a Spojeným kráľovstvom Veľkej Británie a Severného Írska o bezpečnostných postupoch na výmenu a ochranu utajovaných skutočností (Ú. v EÚ L 444, 2020, s. 2)
      
         Výrok
      
      
                  1.
               
               
                  Žaloba sa zamieta ako neprípustná.
               
            
                  2.
               
               
                  Konanie o návrhoch Írska a Európskej komisie na vstup vedľajšieho účastníka do konania sa zastavuje.
               
            
                  3.
               
               
                  RG znáša svoje vlastné trovy konania a je povinná nahradiť trovy konania, ktoré vynaložila Rada Európskej únie, s výnimkou trov týkajúcich sa návrhov na vstup vedľajšieho účastníka do konania.
               
            
                  4.
               
               
                  RG, Rada, Írsko a Európska komisia znášajú svoje vlastné trovy konania týkajúce sa návrhov na vstup vedľajšieho účastníka do konania.
               
            
         (1)  Ú. v. EÚ C 288, 14.6.2021.